**กิตติกรรมประกาศ**

วิทยานิพนธ์ฉบับนี้สำเร็จสมบูรณ์ได้ด้วยความกรุณาและความช่วยเหลืออย่างสูงยิ่งจากผู้ช่วยศาสตราจารย์ ดร.ทิพาพร สุจารี ประธานกรรมการควบคุมวิทยานิพนธ์ ผู้ช่วยศาสตราจารย์ ดร.สุรกานต์ จังหาร กรรมการควบคุมวิทยานิพนธ์ รองศาสตราจารย์ ดร.นิราศ จันทรจิตร ประธานกรรมการสอบ รองศาสตราจารย์ ดร.ณรงค์ฤทธิ์ โสภา และผู้ช่วยศาสตราจารย์ ดร.วนิดา ผาระนัดกรรมการสอบที่กรุณาให้คำแนะนำแนวทาง ให้คำปรึกษา และตรวจแก้ไขข้อบกพร่องด้วยความเอาใจใส่อย่างยิ่ง จนสำเร็จลุล่วง ผู้วิจัยขอกราบขอบพระคุณเป็นอย่างสูงไว้ ณ ที่นี้ด้วย

ขอขอบพระคุณ อาจารย์ ดร.ประยงค์ หัตถพรหม อาจารย์ ดร.อัจฉริยา พรมท้าว ดร.นิคม สุวพงษ์ นางบำเพ็ญ พัฒนสระคู และนางสาวฐาปนี สิงห์นันท์ ที่ให้ความกรุณาเป็นผู้เชี่ยวชาญในการตรวจสอบคุณภาพเครื่องมือที่ใช้ในการวิจัย และให้ข้อเสนอแนะในการทำวิจัยครั้งนี้เป็นอย่างดี

ขอขอบพระคุณ ผู้อำนวยการโรงเรียนดงเกลือวิทยา คณะครูทุกท่าน โรงเรียนดงเกลือวิทยา อำเภอเมืองสรวง จังหวัดร้อยเอ็ด สำนักงานเขตพื้นที่การศึกษาประถมศึกษาร้อยเอ็ด เขต 2 ที่ให้ความอนุเคราะห์ในการใช้สถานที่ อำนวยความสะดวกต่าง ๆ ในช่วงการทำวิจัย ให้กำลังใจและปรารถนาดีมาโดยตลอด และขอขอบคุณนักเรียนชั้นประถมศึกษาปีที่ 3 ปีการศึกษา 2560 ที่ให้ความร่วมมือในการวิจัยครั้งนี้เป็นอย่างยิ่ง

คุณค่าและประโยชน์ของวิทยานิพนธ์ฉบับนี้ ผู้วิจัยขอมอบเป็นเครื่องบูชาแด่พระคุณบิดา มารดา และบูรพาจารย์ ตลอดจนผู้มีพระคุณทุกท่าน ที่มีส่วนสนับสนุนอีกทั้งยังเป็นกำลังใจช่วยผลักดันให้ผู้วิจัยประสบความสำเร็จในการทำวิทยานิพนธ์ฉบับนี้สำเร็จลุล่วงด้วยดี

### นางสาวธัญชนก หงษ์เวียงจันทร์